Savva. Serdce voina
<s>Savva.</s><s>Serdce voina (ruski: Савва.</s><s>Сердце воина) je ruski animirani film iz 2015. godine kojeg je režirao Maksim Fadejev.</s><s>Film je nastao prema Fadejevljevoj istoimenoj knjizi za djecu, a najavljen je još za 2013. godinu, međutim je premijerno prikazan tek u studenom 2015. godine.</s><s>Animaciju filma odradili su Gluk'oZa Animation i Art Pictures Studio, dok je distribuciju preuzela kompanije Naše Kino.</s><s>Radilo se o međunarodnom animacijskom projektu koji je istovremeno rađen i za rusko i anglofono tržište, a englesku sinhronizaciju odradila je snažna glumačka postava među kojom su bili Milla Jovovich, Joe Pesci i Whoopi Goldberg.</s>

<s>Reakcija ne film bile su umjereno dobre, mada su varirale od područja do područja.</s><s>U Rusiji je film među kritičarima prošao umjereno dobro, dok je nešto lošije ocjene dobio u anglofonim zemljama, gdje distribuiran pod naslovom Savva.</s><s>Heart of the Warrior.</s><s>U Hrvatskoj je film distribuiran pod naslovom Saba: Mali ratnik velikog srca.</s>

<s>Sinopsis</s>

<s>Nakon što čopor hijena napadnje njegovo selo, desetogodišnji dječak Savva pokušava spasiti svoju majku i ostale seljane.</s><s>Prilikom pokušaja spašavanja, hijene ga otkriju i krenu ga loviti, međutim on im uspijeva pobjeći.</s><s>Na kraju ga hijene ipak opkole, međutim u pomoć mu dolazi bijeli vuk, pripadnik vrste koja je navodno izumrla.</s><s>Nakon što bijeli vuk otjera hijene, Savva izgubi svijest od boli uzrokovane ozljedom.</s>

<s>Kada se sljedećega jutra budi, misli kako je sve san, međutim ubrzo vidi bijelog vuka, koji se predstavlja kao Anga.</s><s>Anga otkriva kako ide na put do dobrog čarobnjaka, a Savva mu se pridružuje, vjerujući kako mu taj čarobnjak može pomoći da spasi selo.</s><s>Na putu, Anga i Savva prvo pronalaze malo, ružičasto, majmunoliko stvorenje po imenu Pusik, a onda i na ružnog polubarona Fafla, koji govori iskrivljenim francuskim i sa sobom ima pratioca u vidu vulgarnog komarca Komara, koji sjedi na njegovom ramenu.</s><s>Polubaron je bio zgodan, ali tašt plemić kojega je zla vještica začarala oduzevši mu ljepotu i nametnuvši mu Komara kao pratioca sve dok se njih dvojica ne slože oko neke stvari, što Fafl uporno odbija jer Komara smatra nižim slojem, nedostojnim da dijeli isto mišljenje kao i on.</s>

<s>Zajedno, oni se upućuju prema čarobnjaku, put do čije je kuće blokiran od strane majmunske vojske kraljice Mame ŽoZi, koja je bila toliko ohola, tašta i glupa da joj čarobnjak stvorio tri glave, svaku za jednu njezinu manu.</s><s>Zbog toga ga je ona izolirala i zabranila ikome da mu se približi.</s><s>Mama ŽoZi naređuje svojim špijunima da ih prate.</s>

<s>Tokom jedne večeri, Pusik nestaje, a ostatak družine dolazi do sela Močvarnih Ljudi, koji su oteli Pusika i proglasili ga svojim božanstvom.</s><s>Močvarni Ljudi zarobe družinu, ali Pusik naredi njihovo puštanje na slobodu.</s><s>Tada se družina upozna sa šamanom Ši-Šaom te djevojčicom Nanti, njegovom kćerkom, koji im pružaju pomoć.</s><s>Tokom večeri, družina se iskrada iz sela, otima Pusika i bježi, a na putu im se pridružuje Nanti.</s><s>Tokom iste večeri, Nanti otkriva Anginu tajnu, koja dovodi do raskola između Savve i njega.</s><s>Ipak, kada se iste večeri Savva nađe u opasnosti, Anga mu prilazi u pomoć, međutim oklopljeni ratnik uspijeva oteti Savvu.</s><s>Anga otkriva kako se radi o njegovom ocu te odlazi na dvor, tražeći njegovu pomoć.</s><s>Otac ga odbija, ali oslobađa Savvu te se družina ubrzo okuplja i nastavlja put.</s>

<s>Mama ŽoZi je, u međuvremenu, objavila rat Anginom narodu i okupila vojsku.</s><s>Savva i družina dolaze do klanca gdje se odvija borba, ali sami su potpuno nemoćni.</s><s>Ubrzo im u pomoć dolaze Močvarni Ljudi, ali i Angin narod.</s><s>Borba se zahuktava, a Mama ŽoZi počinje gubiti.</s><s>Angin otac ubrzo pozove velikog zmaja u pomoć, a Mama ŽoZi pokuša pozvati komarce, koji su jedini prirodni neprijatlji Anginog naroda.</s><s>Međutim, tada se polubaron Fafl i Komar slože te potonji biva oslobođen.</s><s>Kao kralj komaraca, naređuje im da napadnu majmune, što donosi konačnu prevagu.</s><s>Zmaj odnosi Mamu ŽoZi, a majmuni se razbježe.</s>

<s>Savva i družina ubrzo dolaze do čarobnjakove kuće, koja je zapravo Baba Jagina koliba na kokošjim nogama.</s><s>Kada uđu, pronalaze malu djevojčicu koja im otkriva kako Baba Jaga odavno tu ne živi te predstavlja sebe kao dobri čarobnjak.</s><s>Svakome ispuni želju, a Savvi pomaže da otkrije ratnika koji će spasiti njegovo selo, to jest samoga sebe.</s><s>Uz pomoć bijelih vukova, Savva i družina se vraćaju u selo gdje tjeraju hijene i spašavaju seljane.</s><s>Savva i Anga, sada vječni prijatelji, rastaju se, samo da bi se na kraju filma ponoso susreli i zajedno krenuli istraživati svijet.</s>

<s>Likovi</s>

<s>Glazba</s>

<s>Cjelokupni soundtrack za film komponirao je režiser, Maksim Fadejev, koji je u Rusiji mnogo poznatiji kao glazbeni producent i kompozitor.</s><s>Glazba za film uključuje raznovrsne ritmove u kojima se vide različiti muzički utjecaji, od klasičnog popa do afričkih ritmova.</s><s>Uz to, Fadejev je soundtracku doprinio i kao pjevač pjesme "Breach the Line", koja je tokom 2015. godine izdana i kao singl, a za nju je snimljen i spot.</s><s>Pjesmu "I Believe", koja je puštena tokom posljednje scene filma, otpjevao je jamajkanski pjevač Andru Donalds, jedan od pjevača muzičkog projekta Enigma.</s><s>Uz njih, soundtracku je doprinijela mlada pjevačica Daria Ivanova s pjesmom "Верю я" (srpskohrvatski: "Vjerujem").</s>

<s>Kritike</s>

<s>Film je među kritikom prošao umjereno dobro, s tim da se ocjene znaju drastično razlikovati ovisno o zemlji prikazivanja.</s><s>Tako na portalu IMDb film drži nisku prosječnu ocjenu 4.3/10, iako je ona osjetno pala u odnosu na početne dojmove.</s><s>Sličan dojam je imao i portal Kinopoisk.ru, koji je filmu dao prosječnu ocjenu 5/10.</s><s>S druge strane, neki su domaći portali bili znatno bolje nastrojeni prema filmu; tako je portal afiska.ru film ocijenio s ocjenom 4.2/5, dok je portal kinoff.org filmu dao visoku ocjenu 8.4/10.</s>

<s>Strani portali su načelno bili dosta nakloni filmi, iako se i tu može izvući isti zaključak kako je film prošao umjereno dobro.</s><s>Tako je ukrajinski portal kinoafisha.ua filmu dao prosječnu ocjenu 6.4/10, dok je rumunjski portal cinemagia.ro filmu dao ocjenu 7.9/10.</s><s>U Hrvatskoj, gdje je film premijerno prikazan 24. prosinca 2015. godine, Savva je dobio prosječnu ocjenu 6/10 na portalu MojFilm.hr.</s><s>Pišući za portal dove.org, Donna Rolfe je ocijenila Savva "očaravajući animirani film o oprostu, ljubavi, prijateljstvu i timskom radu" te kako će neupitno zabaviti cijelu obitelj.</s><s>Veliku uspjeh, film je ostvario i u Poljskoj.</s>

<s>Reference</s>

<s>Vanjske poveznice</s>

<s>Filmovi 2015.</s><s>Ruski filmovi
Animirani filmovi
Authority control 2</s>

